Document ID: /roh_data/filtered/fineweb-2-filterrobots_roh.jsonl.gz/55223

Las midadas valan sco cuntraproposta indirecta tar l’iniziativa da tgira. Quella pretenda ina meglra finanziaziun da la tgira, dapli persunal e meglras cundiziuns da lavur per impedir problems da tgira en il futur. En avegnir duain ils chantuns pudair prescriver als ospitals ed organisaziuns da Spitex sco era a chasas da tgira quantas plazzas da scolaziun ch'els ston metter a disposiziun. Persuenter duain chantuns e Confederaziun er surpigliar ina part dals custs betg cuvrids dals custs da scolaziun ed er las pajas da las persunas en scolaziun duain vegnir meglras.
Ils custs ston anc vegnir calculads pli precis, scriva la cumissiun. La contribuziun da Confederaziun e chantuns duai dentant esser tar radund 400 milliuns francs, sur otg onns.
Dapli cumpetenzas
Persunas che lavuran en la tgira duain pudair tgirar persunas cun chaussas da la tgira fundamentala, er senta l'ordinaziun dal medi, sin custs da la segiranza da basa. Sch'ils custs creschissan a moda marcanta, duai il chantun pudair franar la chaussa ed er franar da dar ora permissiuns per nov persunal da tgira. Ils segirads na duain dentant betg pudair tscherner cun tgi ch'els vulan lavurar.
RR novitads 17:00